als_Latn dik_Latn sag_Latn
Gjuta: S’kam lidhje me shpërthimet me tritol. Më sillni foton t’ju tregoj kush e bleu celularinKronike e Martë, 17 Shkurt, 2015 | 12:00 pm
Gjykata për Krimet e Rënda i la 15 ditë kohë Prokurorisë të plotësojë aktet e dosjes hetimore ndaj 26-vjeçarit Emirjon Gjuta, të akuzuar për “veprime që pengojnë zbulimin e të vërtetës”.
Ai dyshohet se ka shitur një nga aparatet telefonike, që është montuar në një nga minat me celular që tronditën Tiranën mëngjesin e 10 shkurtit. Sipas pretendimit të organit të akuzës, i riu nuk tregon identitetin e këtij personi që ka blerë e më pas ka përdorur aparatin celular. Ditën e djeshme para gjykatës, Gjuta i mohoi dyshimet e ngritura ndaj tij gjatë seancës së caktimit të masës së sigurisë.
Nga kafazi i hekurt i sallës nr.4 të Gjykatës për Krimet e Rënda, ai ka rikonfirmuar qëndrimin e mbajtur me herët, se nuk e njihte blerësin e telefonit. Në një seancë të zhvilluar me dyer të mbyllura për publikun, gjyqtari Ardit Mustafaj pranoi kërkesën e organit të akuzës për caktimin e masës së sigurisë “arrest në burg” me afat 15- ditor për 26-vjeçarin. Në të njëjtin vendim trupi gjykues ka vlerësuar si të paligjshëm arrestimin e tij nga policia, si të realizuar pa një urdhër të prokurorit. Sipas Prokurorisë, Gjuta ka shitur celularin e minës që u çaktivizua te stacioni i autobusëve, pranë shkollës “Vasil Shanto”.
PRETENDIMET
Burime brenda sallës së gjyqit bënë me dije i dyshuari Gjuta ka qëndruar i kursyer në deklarimet e tij në sallën e gjyqit. Përmes mbrojtësit të tij ligjor, avokatit Qazim Gjonaj, Gjuta ka rikonfirmuar thëniet e dhëna prej tij pas arrestimit. Në këto deklarime, Gjuta ka rrëfyer gjithë aktivitetin e tij të datës 9 shkurt. Në këtë ditë ai pretendon se ka blerë aparatin e telefonit “Nokia 16-16″, të cilin e ka shitur po atë ditë. Ai ka dhënë përshkrimin fizik të personit, duke pretenduar se nëse do ta kishte përballë fizikisht, ose një foto të tij mund ta identifikonte. I riu ka rrëfyer për oficerët e Policisë Gjyqësore se nuk ka pasur dijeni që aparati telefonik celular i shitur prej tij do të përdorej nga dikush për qëllime kriminale, për të shantazhuar, kërcënuar, apo krijuar panik te qytetarët. “Jam dakord me çfarë tha avokati”, mësohet të jetë shprehur në përfundim Gjuta…
Lajmin e plote e lexoni sot ne “Panorama” print
als_Latn als_Latn als_Latn als_Latn als_Latn als_Latn als_Latn